Viesti (1905)
Hoi! ylös joutuin, asemies,
 Sä hyppää satulaan!
 Ja kiidä linnaan Duncan’in
 Pois halki salomaan!

 Ja talliin hiivi, – istu vait,
 Siks kuin sa rengin näät.
 Niin kysy: ”kumman tyttären
 On kuninkaalla häät?”

 Ja jos hän vastaa: ”tumman on,”
 Tuo viesti joutuinen.
 Mut jos hän vastaa: ”vaalean,”
 Ei lie niin kiire sen.

 Käy silloin köysimiehen luo
 Ja nuora valitse,
 Ja tule verkkaan, vaiti vaan
 Tuo mulle käteen se.

de:Die Botschaft (1827)
ro:Solia
ru:Гонец (Гейне/Михайлов)